Condicions – Vinti – Traduzioni\nValencià – Català\nLes presents Condicions Generals s’aplicaran a tots els contractes o acords de prestació de serveis de traducció i/o interpretació formalitzats per Vinti Traduzioni (endavant, VT) amb els seus Clients en el marc de la seua activitat professional, i anul·len tots els anteriors contractes, compromisos, manifestacions o acords, tant escrits com orals, que hagen existit prèviament entre les Parts, l’objecte dels quals siga idèntic fóra quin fóra el seu abast.\nS’entendran acceptades les presents Condicions Generals pel Client des del moment que aquest posarà a disposició de VT el pressupost sol·licitat pels serveis de traducció i/o interpretació, en el qual queden tàcitament acceptades i llegides les presents Condicions Generals i Particulars, degudament firmat i segellat.\nEl pressupost s’elabora per escrit i es lliura al Client per a la seua acceptació mitjançant la seua signatura i segell.\nEl pressupost ha de presentar-se, degudament signat i segellat, en el domicili social de VT (Carrer Hernán Cortés, 19 Baix, 46100 Burjassot –València–, Espanya) o remetre’s a VT per fax o per correu electrònic. En aquest darrer cas, l’acceptació es considerarà vàlida en el moment que VT confirme la seua recepció al Client.\nLes ofertes verbals i els pressupostos disponibles al lloc Web de VT es consideraran merament orientatius i no vinculants, tot quedant, en qualsevol cas, subjectes a una posterior confirmació per escrit per part de VT.\nQualsevol sol·licitud d’ampliació o modificació del servei pressupostat inicialment per a la qual, a discreció de VT, calga un increment considerable del treball, quedarà subjecta a l’elaboració d’un nou pressupost substitutiu de l’anterior, que contemplarà els serveis addicionals sol·licitats pel Client.\nEl pressupost mantindrà la seua vigència durant un període de TRENTA (30) DIES NATURALS. Si transcorre dit termini sense que haja estat rebuda la corresponent acceptació per part del Client, VT podrà optar entre confirmar la validesa del mateix o realitzar una proposta de pressupost revisada que continga els canvis que considere oportuns.\nFORMA DE CONTRACTACIÓ I MÈTODE DE TREBALL\nQuan VT haurà rebut el pressupost degudament signat i segellat, aquest actuarà com a contracte entre el Client i VT.\nJunt amb aquesta documentació, el Client haurà d’acreditar el pagament del CINQUANTA PER CENT (50%) de l’import pressupostat, en concepte de dipòsit, la qual cosa donarà lloc a l’inici dels treballs en les condicions i termes així acceptats i els terminis convinguts.\nEn qualsevol cas, els terminis quedaran suspesos quan, per la naturalesa dels serveis encomanats, corresponga al Client aportar o facilitar documentació o elements materials addicionals, i sempre que no resulten possibles les comunicacions necessàries entre ambdues parts.\nEn firmar el document VT donarà d’alta un projecte al qual assignarà un CODI IDENTIFICATIU del treball encarregat que comunicarà al Client. Aquest codi haurà de figurar en totes les comunicacions escrites entre les Parts, encapçalarà els correus electrònics entre les mateixes i haurà d’aparéixer en la factura que emetrà VT en finalitzar el treball encarregat.\nLes quantitats que apareguen al pressupost acceptat s’entendran com a netes i s’incrementaran en la quantitat que resulte de l’aplicació del tipus d’IVA adient i es reduirà la quantitat resultant de la retenció de l’IRPF corresponent en els casos que siga aplicable. Es procedirà a l’emissió i el cobrament de l’oportuna factura. El lliurament dels treballs es realitzarà prèvia acreditació del pagament total de l’import pressupostat, pels mitjans comunament acceptats en Dret. El pagament haurà de fer-se efectiu en el compte bancari que VT designarà, mitjançant transferència o ingrés a l’efecte. Qualsevol altre mitjà de pagament haurà de ser prèviament acceptat per VT per escrit. Sense prejudici d’altres drets, VT aplicarà l’interés legal vigent incrementant en dos punts a totes les quantitats pendents de pagament pel Client una vegada transcorregut el termini indicat als seus apartats corresponents.\nVT es compromet a guardar absoluta confidencialitat i sigil sobre qualsevol informació que el Client li facilite en relació amb el contracte subscrit, per qualsevol mitjà i en tot moment, fins i tot després de la finalització de la relació contractual, per tal d’evitar el seu tractament o ús no autoritzat per tercers, qualsevol que fóra la causa de finalització de la relació contractual. Tots els col·laboradors de VT han signat un acord de confidencialitat i estan, per tant, obligats a mantindre el més absolut secret sobre totes les informacions que obtinguen per raó de l’encàrrec encomanat.\nTotes les relacions entre les Parts es regiran per allò que disposa la legislació espanyola vigent.\nLes Parts se sotmeten expressament a la competència dels Jutjats i Tribunals de la ciutat de València, que s’entendrà a tots els efectes com a lloc de compliment de l’obligació, amb renúncia expressa al seu fur propi o a qualsevol altre que, en el seu cas, poguera correspondre’ls.\nDe conformitat amb allò que estableix la Llei 15/1999, de 13 de desembre, de Protecció de Dades de Caràcter Personal, informem que totes les dades de caràcter personal que se’ns proporcionen seran objecte de tractament automatitzat i seran incloses en un fitxer de dades el responsable del qual és VT, a la seu social del qual (Carrer Hernán Cortés, 19 Baix, 46100 Burjassot –València-, Espanya) es podrà exercir el dret d’accés, rectificació, cancel·lació i oposició al tractament de les dades personals en els termes i condicions previstos en la pròpia normativa vigent en matèria de protecció de dades (Llei Orgànica 15/99 de Protecció de Dades de caràcter personal de 13 de desembre)\nVT recollirà les dades de caràcter personal per destinar-los a finalitats administratives, per a prestar el servei d’informació, personalitzar i millorar el servei, remetre ofertes i, en general, informació de caràcter comercial d’interés relacionada amb els serveis que ofereix VT.\nVT farà ús dels mateixos exclusivament per a les finalitats indicades.\nPreguem que comuniqueu de forma immediata a VT qualsevol modificació de les vostres dades de caràcter personal amb l’objectiu que la informació continguda als nostres fitxers estiga en tot moment actualitzada i sense errades.\nVT ha instal·lat mesures de seguretat de tipus tècnic i organitzatives necessàries per a garantir la seguretat de les vostres dades de caràcter personal així com per evitar la seua alteració, pèrdua, tractament o accés no autoritzat, tot tenint en compte l’estat de la tecnologia, la naturalesa de les dades emmagatzemades i els riscs a què estan exposats, tant si provenen de l’acció humana com del medi físic o natural. Tot això de conformitat amb allò previst en la normativa vigent en matèria de protecció de dades, en concret, en relació a les mesures de seguretat de fitxers automatitzats que continguen dades de caràcter personal.\nEl responsable del fitxer i qui intervinga en qualsevol fase del tractament de les dades de caràcter personal estan obligats al secret professional respecte als mateixos i al deure de guardar-los, obligacions que subsistiran fins i tot després de finalitzar les seues relacions amb el titular del fitxer o, en el seu cas, amb el responsable del mateix.\nCONDICIONS PARTICULARS DEL SERVEI DE TRADUCCIÓ\nUna vegada enviat per part del Client a Vinti Traduzioni (VT) el pressupost relatiu a serveis de traducció degudament signat i segellat, aquest obra formalment i de forma immediata com a contracte amb VT, que es regeix per les Condicions Generals de l’empresa i per les següents Condicions Particulars:\nPROPÒSIT DE LA TRADUCCIÓ\nEl Client s’obliga a destinar el resultat dels serveis prestats a finalitats exclusivament legals.\nEl Client haurà d’indicar a VT de forma clara i expressa la destinació prevista per a la traducció, en cas contrari s’entendrà que l’objecte de la mateixa és merament informatiu per al Client.\nEn especial, el Client haurà d’indicar si la traducció està adreçada a formar part de la documentació definitiva per a:\nImpressió o edició\nQualsevol altra destinació esquiparable\nSi la traducció contractada haguera d’adreçar-se a una finalitat diferent de la que va indicar el Client en realitzar l’oferta, aquest haurà de comunicar-ho a VT perquè aquesta autoritze i confirme l’adequació de la traducció a la seua nova finalitat.\nSi es tracta de traduccions adreçades a la seua posterior publicació, el Client haurà de remetre a VT, prèviament, la versió definitiva del document a publicar per a la seua revisió.\nEn el cas de ser necessària una terminologia pròpia, VT farà servir glossaris i documentació de referència lliurada pel Client com a eina addicional durant la realització del projecte. La terminologia s’ajustarà, si així ho indica el Client, a la informació lliurada. El Client es farà responsable de qualsevol deficiència causada per errades en la seua terminologia pròpia. Si no hi haguera cap base terminològica prèviament acordada, el Client no podrà fer cap reclamació sobre les possibles divergències entre la terminologia emprada en la traducció i la pròpia del Client.\nVT no assumirà cap reclamació ni responsabilitat front al Client ni tercers si resultaren incomplits pel Client els termes de la present estipulació, s’ometera o modificara la destinació del treball encomanat, o s’alterara el seu contingut per qualsevol mitjà o procediment, sense autorització escrita de VT, reservant-se, a més, i segons el cas, el dret a no acceptar l’objecte del contracte, a aplicar els recàrrecs que foren corresponents i/o a exercitar les reclamacions pertinents, inclosos els danys i perjuís que es pogueren provocar a l’empresa.\nMÈTODE DE TREBALL DE LA TRADUCCIÓ\nUna vegada comunicada la recepció de l’aprovació del pressupost per part de VT, el Client haurà d’enviar els arxius definitius per a la seua traducció.\nLa documentació original es lliurarà a les oficines de VT (Carrer Hernán Cortés, 19 Baix, 46100 Burjassot –València-, Espanya).\nCas que el Client ho sol·licite, els documents podran enviar-se via fax, correu electrònic o correu convencional, considerant-se com a data de recepció vàlida la que conste al fax receptor en el primer cas, a l’ordinador receptor en el segon cas i, en el darrer cas, la que conste al rebut de lliurament del servei de correus.\nSi en un moment posterior al lliurament dels documents originals el Client decideix de fer modificacions sobre els mateixos i envia una nova versió per a la seua traducció, VT considerarà aquesta com un projecte nou i elaborarà un nou pressupost per a la seua acceptació per part del Client. Només a discreció de VT aquest nou document es podrà considerar com a substitut del primer i mantindre el pressupost aprovat sense increment.\nLes dates acordades per les parts per al lliurament dels treballs acabats es comptaran a partir de la recepció en les oficines de VT dels documents originals operables per a la seua traducció. A aquests efectes, es considerarà com a data d’inici del projecte la de la recepció de tots els arxius definitius.\nCas que les Parts convinguen lliuraments parcials del treball encarregat, amb aplicació de la part proporcional del dipòsit inicial a cada lliurament parcial, el Client haurà d’acreditar l’abonament previ de la resta de l’import corresponent pressupostat a cada lliurament. VT no es farà responsable de possibles endarreriments en el lliurament dels treballs degudes a errades en la xarxa informàtica o elèctrica, avaries en servidores o qualssevol altres no imputables a VT. En aquests casos es pactaran amb el Client noves dates d’enviament dels treballs o possibles mitjans alternatius per al seu lliurament. Els treballs traduïts es lliuraran al Client a les oficines de VT (Carrer Hernán Cortés, 19 Baix, 46100 Burjassot –València-, Espanya) en la data acordada junt amb la documentació original.\nCas que el Client ho sol·licite, la traducció es remetrà via fax, correu electrònic o correu certificat o empresa de missatgeria, considerant-se com a data de lliurament vàlida aquella que conste al fax emissor en el primer cas, a l’ordinador emissor al segon cas i, en el darrer cas, aquella que aparega en l’acusament de recepció de l’oficina de correus o, en el seu cas, de l’empresa de missatgeria. VT no es farà responsable dels retards que pogueren produir-se per saturació de les línies o dels servidors corresponents, o per qualsevol altra causa aliena al seu control. En tot moment, VT intentarà conéixer la bona destinació del document i tornarà a enviar el treball cas que es produïsquen problemes en el seu lliurament.\nPREUS I APLICACIÓ DE TARIFES DE TRADUCCIÓ\nPer regla general, les traduccions es facturaran per paraula del document d’origen. En determinats casos es pot acordar una forma de facturació diferent (per paraules de destinació, planes, línies, etc.) En aquells casos que resulte impossible realitzar un recompte de paraules automàtic del document d’origen (format paper, imatge etc.) es podrà realitzar un pressupost obert, on s’especificarà el preu per paraula del document destinació. El recompte de paraules sobre el qual s’aplica la tarifa es podrà fer, a discreció de VT, sobre el document de destinació.\nEls documents originals es lliuraran en la forma convinguda prèviament per les Parts i, en tot cas, en algun dels formats més comuns de document de text (.doc, .rtf, .txt) Qualsevol altre format podria veure’s subjecte a l’aplicació d’un recàrrec proporcional a la inversió de temps i recursos per al seu tractament i traducció.\nTots els treballs de creació i manteniment de glossaris, edició, incorporació de gràfics i imatges, muntatge i transvasament a formats específics, així com en aquells casos que resulte impossible d’aplicar preus raonables per paraula del document d’origen, es facturaran per temps invertit.\nVT podrà aplicar un recàrrec sobre les tarifes de traducció en concepte de:\nUrgència (a discreció de VT, es considerarà encàrrec urgent tot aquell el termini de lliurament del qual siga igual o inferior a 24 hores i implique la seua realització o lliurament en hores nocturnes, dies festius o corresponents al cap de setmana o ponts laborals)\nTractament de text i format (a discreció de VT i aplicable a encàrrecs els documents originals dels quals es reben en paper, PDF, Power Point o qualsevol altre format diferent a .doc, .rtf o .txt. Podrà aplicar igualment un recàrrec als documents originals en format .doc, .rtf o .txt que continguen gràfics, diagrames o imatges que s’hagen de traduir)\nEl Client haurà d’abonar totes aquelles despeses suplementàries i suplides degudament justificades que genere la realització del treball, com ara despeses de telecomunicacions, consulta o investigació que excedisquen uns nivells raonables, així com les despeses de missatgeria.\nTractament de documents mínims\nTindrà la consideració de document mínim aquell que no supere les 300 paraules.\nPer causa de les característiques especials d’aquest tipus de documents, per al càlcul del pressupost no es tindrà en compte el nombre de paraules dels mateixos, sinó que s’aplicarà un preu per document.\nCada encàrrec de traducció al qual s’aplique la tarifa de document mínim es tractarà com un projecte independent i, com a tal, estarà subjecte a l’acceptació del corresponent pressupost.\nFORMA DE PAGAMENT DE PROJECTES DE TRADUCCIÓ\nQualsevol ajornament o fraccionament per al pagament de les factures emeses quedarà expressament subjecte a la discreció i acceptació per part de VT.\nUna vegada confirmada la recepció de l’acceptació del pressupost pel Client i lliurada tota la documentació original a VT, el Client podrà cancel·lar l’encàrrec amb pèrdua del dipòsit constituït que VT farà seu en concepte de penalització i pagament dels serveis prestants.\nCas que el Client cancel·lara el treball encarregat una vegada conclòs i pendent de lliurament, haurà d’abonar l’import complet pressupostat.\nCas d’errada o omissió en el treball realitzat, VT podrà opta per realitzar de nou el treball o compensar el Client amb el cost del projecte fins a l’import dels honoraris percebuts, sempre que aquests honoraris hagen estat satisfets segons les condicions anteriorment establertes.\nEl Client garanteix que la traducció sol·licitada no infringeix cap dret d’autor o qualsevol altre dret derivat de la propietat intel·lectual o industrial de la documentació lliurada per a la seua traducció, ni tindrà destinació o finalitat no emparada per les lleis. Així mateix, el Client també garanteix que mantindrà VT al marge de qualsevol reclamació al respecte presentada per tercers.\nCONDICIONS PARTICULARS DEL SERVEI D’INTERPRETACIÓ\nUna vegada enviat per part del Client a Vinti Traduzioni (VT) el pressupost relatiu a serveis d’interpretació degudament signat i segellat, aquest obrarà formalment i de forma immediata com a contracte amb VT, que es regeix per les Condicions Generals de l’empresa i per les següents condicions particulars:\nVT ofereix serveis d’interpretació consecutiva, d’enllaç, telefònica i whispering.\nVT recomana que, per a la contractació d’un servei d’interpretació, el Client informe amb antelació tant de la naturalesa de l’encontre (congrés, reunió, conferència) com del tema del mateix. Als efectes de la preparació tècnica i terminològica, el Client haurà de remetre a VT un joc de documents el més complet possible (programa, orde del dia, actes de reunions anteriors, informes, bibliografia bàsica, llista de termes etc.) en cadascun dels idiomes de treball del servei. Si durant l’event es donara lectura d’algun text, el Client en farà arribar una còpia a l’intèrpret amb la deguda antelació.\nPREUS I APLICACIÓ DE TRAIFES D’INTERPRETACIÓ\nVT no garanteix la disponibilitat de l’intèrpret fins a la conformitat i acceptació del pressupot per part del Client.\nEls serveis d’interpretació es facturaran per hores, mitja jornada o jornada completa, tot entenent aquests períodes com el temps transcorregut des que l’intèrpret abandona les dependència de VT fins a la seua posterior tornada a les mateixes.\nTotes les despeses en què poguera incórrer l’intèrpret (viatge i allotjament, dietes, temps de preparació etc.) que sempre seran acordades prèviament i seran degudament justificades, correran, en tots els supòsits, a càrrec del Client.\nFORMES DE PAGAMENT I CANCEL·LACIÓ DE PROJECTES D’INTERPRETACIÓ\nL’import total de les factures pels serveis d’interpretació haurà d’abonar-se amb una antelació mínima de SET (7) DIES a la prestació del servei. Cas que no s’haguera rebut justificant del pagament degut per part del Client en dit termini, s’entendrà que el Client cancel·la l’encàrrec tot procedint VT a suspendre de forma immediata la prestació dels serveis contractats. Si el Client cancel·lara el servei abans de TRES (3) DIES anteriors a l’inici del mateix, s’acordarà la devolució d’una part de la quantitat avançada, que no serà superior al 60% del pressupost aprovat. Si la cancel·lació per part del Client es produïra amb posterioritat a dit termini, és a dir, dins dels TRES (3) DIES anteriors a la prestació del servei, es considerarà el servei com a prestat, per la reserva de la disponibilitat de l’intèrpret, i quedarà a discreció de VT la possible devolució de part de la quantitat abonada pel Client.\nL’intèrpret es compromet expressament a guardar absoluta confidencialitat i sigil sobre totes les dades i informacions que obtinga en l’exercici del seu treball.\nHernán Cortés 19 bajo.\nTel. (+34) 96 143 48 52\nEnglish Ott 7, 2017\nValencià Ott 8, 2017\nEspañol Ott 10, 2017\nItaliano Ott 9, 2017\nVinti traduzioni all rights reserved - - info@vinti.eu --- --- --- Tema di Colorlib Realizzato da WordPress


Amb l'objectiu de promoure l'ús d'energies netes i renovables, es bonificarà fins al 95% a construccions, instal·lacions o obres en les quals s'incorporen sistemes per a l'aprofitament tèrmic o elèctric de l'energia solar\nEl Govern municipal de l'Alcora ha decidit aplicar en 2021 les bonificacions màximes que la llei permet a l'Impost sobre Construccions, Instal·lacions i Obres (ICIO), tal com ha indicat el regidor d'Hisenda, Robert Tena.\nD'aquesta manera, amb l'objectiu de promoure l'ús d'energies netes i renovables, l'Ajuntament modificarà l'ordenança fiscal per a aplicar una bonificació de fins al 95% -actualment és del 40%- a favor de les construccions, instal·lacions o obres en les quals s'incorporen sistemes per a l'aprofitament tèrmic o elèctric de l'energia solar.\nLa mesura s'emmarca dins del “nostre compromís amb la ciutadania i el medi ambient mitjançant la posada en marxa de polítiques encaminades cap a la sostenibilitat i l'eficiència energètica”.\nTena ha destacat que els ajuntaments “hem de tindre un paper actiu per tal de millorar l'habitabilitat de les nostres ciutats, fomentant l'autoconsum fotovoltaic”. A més, ha recordat que entre els Objectius de Desenvolupament Sostenible de l'Agenda 2030 de les Nacions Unides -objectius que l'Ajuntament de l'Alcora impulsa- s'inclou el de l'energia (ODS 7), que aspira a "garantir l'accés a una energia assequible, fiable, sostenible i moderna per a tots". El ODS 7 també aborda la necessitat d'augmentar l'energia procedent de fonts renovables, a més de promoure tecnologies d'eficiència energètica.\nA més d’augmentar aquesta, el responsable d'Hisenda ha explicat que es mantindrà la bonificació de fins al 95% a favor de les construccions, instal·lacions o obres que siguen declarades d'especial interés o utilitat municipal per concórrer circumstàncies socials, culturals, històric artístiques o de foment de l'ocupació que justifiquen tal declaració.\nI també la bonificació de fins al 90% a favor de les construccions, instal·lacions i obres que afavorisquen les condicions d'accés i habitabilitat dels discapacitats i de fins al 50% a favor de les vinculades als plans de foment de les inversions privades en infraestructures, i les referents als habitatges protegits.


LA MORT D’UN PALLASSO S’ENDUU LA IL·LUSIÓ DELS INFANTS D’ALEPO | Diari Sant Quirze - News SQ\nInici » a-ultimesnoticies » LA MORT D’UN PALLASSO S’ENDUU LA IL·LUSIÓ DELS INFANTS D’ALEPO\nREDACCIÓ/SOCIETAT. Fa uns dies vaig llegir una breu però terrible notícia que no aconsegueixo treure’m del cap: “Mor el pallasso d’Alepo”. El text anava acompanyat per una foto on es veia un noi sota una gran perruca taronja i un barret groc. Segurament no havia fet els trenta, o potser sí. Qui sap quina edat té un pallasso. Es pintava el nas vermell i vestia l’uniforme de pallasso, aquest que duen tots els pallassos del món, siguin on siguin. Però, aquest era a Alepo, una ciutat assetjada per la guerra, i el que és més important, per elecció pròpia.\nAquesta setmana una bomba ha acabat amb la seva noble missió. A diferència dels milers de persones sense cara que han mort sepultades sota les runes d’Alepo, Anàs tenia cara, perruca taronja i barret groc, uniforme, i sobretot ànima. Vull pensar que l’ànima d’un pallasso no mor mai, perquè és de les poques armes que queden per lluitar contra els que des de l’altra banda sembren la por, el dolor i la destrucció.\nQuants pallassos, quants nens, quants civils han de morir per què algú aturi aquesta absurda guerra? Què ha de passar encara per què tots sortim al carrer i paralitzem el món fins que deixi de caure una sola bomba, fins que deixi de morir un sol pallasso?\nNOTA DE LA REDACCIÓ DE DIARI SANT QUIRZE:\nAquesta trista notícia, que ens ha commocionat profundament, ens fa reflexionar sobre el absurd de les guerres a tot el món, que s’enduen milers de persones innocents i en aquest cas, d’una persona que es va jugar la vida, literalment parlant, per tal de fer feliços a uns infants que sense saber per que, s’han trobat atrapats en una guerra absurda i sense sentit i que posa en perill el seu futur.\nEs per això que diem ben fort: PROU GUERRES!!!!!!\nAlepo Anàs Ateneu del món Laura Clemente Mor el pallasso d’Alepo siria\t2016-12-07


Casal Popular el Rostoll: Crònica de la xerrada "Els riscos de l’energia nuclear"\nCrònica de la xerrada "Els riscos de l’energia nuclear"\nEl passat divendres 10 de juny el Casal Popular El Rostoll va organitzar una xerrada sobre l’energia nuclear i els seus riscos. Varem poder comptar amb en Sergi Saladié, professor del departament de geografia de la Universitat Rovira i Virgili (URV), el qual és portaveu de la Coordinadora Anti-Cementiri Nuclear de Catalunya (CANC) i forma part de la campanya apaguem les nuclears.\nEn Sergi ens va exposar les cinc I de les centrals nuclears: ineficients, insegures, injustes, inútils, impactants:\nIneficients, ja que de l’escalfor generada per la fissió de l’urani només se n’aprofita el 35% per generar electricitat, la resta es perd en forma de vapor o aigua calenta.\nInsegures, arran de l’elevat número d’incidents en les instal·lacions d’aquestes centrals. Ens va recordar que tenen una limitació de durada, i les centrals de Catalunya ja estan superant els 23’5 anys de mitjana de tancament al món.\nInjustes, perquè la construcció, el desmantellament i la gestió dels residus van a càrrec públic. Un exemple és la central nuclear Vandellòs, el seu desmantellament ens ha costat 600 milions d’euros.\nInútils, ja que l’energia nuclear és una energia marginal d’acord amb la potència elèctrica instal·lada a nivell de l’estat espanyol, no arriba al 10%.\nImpactants, ja que posant el cas d’Ascó es comprova que aquest municipi ha perdut un nombre considerable d’habitants cada any. També es demostra que en la comarca de la Ribera d’Ebre malgrat ser la comarca amb major PIB/càpita de Catalunya també té la població que presenta un major nombre d’habitants en la pobresa.\nDesprés d’exposar aquests motius, entre d’altres, es va iniciar un torn de preguntes que va donar lloc a un interessant i participatiu col·loqui. Des del Casal agraïm especialment a en Sergi per haver volgut compartir els seus coneixements i la seva lluita. També a tots els que vareu assistir a aquesta xerrada, i us animem a seguir participant en les properes activitats.\nPublicat per El Rostoll a 20:33


3.PROGRAMA DE CREACIÓ D'EMPRESES AMB BASE TECNOLÒGICA\nEstàs en: Inici > Innovació i R+D > Avisos > 3.PROGRAMA DE CREACIÓ D'EMPRESES AMB BASE TECNOLÒGICA\nFomentar la diversificació del teixit empresarial de la Comunitat Valenciana donant suport a la posada en marxa i el manteniment de noves activitats industrials en l'àmbit de la tecnologia.\nXicotetes empreses amb seu social o establiment a la Comunitat Valenciana que tinguen la consideració d'empreses joves i innovadores.\nTindran esta consideració les empreses xicotetes amb menys de 6 anys d'existència en el moment en què es concedisca l'ajuda i que complisquen que els costos en investigació i desenvolupament del beneficiari representen un mínim del 15% dels seus costos de funcionament totals, durant almenys un dels tres anys previs a la concessió de l'ajuda, o si es tracta d'empreses noves sense historial financer, segons l'auditoria de l'exercici fiscal actual, de conformitat amb la certificació d'un auditor extern; en este últim cas l'empresa haurà d'aportar esta certificació en la fase de justificació de l'ajuda.\nNo podran obtenir la condició de beneficiàries les xicotetes empreses:\nL'activitat de les quals estiga relacionada amb la producció primària de productes agrícoles, en la mesura que esta activitat quede emparada pel Reglament (CE) núm. 1.857/2006.\nL'activitat de les quals estiga relacionada amb la transformació i comercialització de productes agrícoles, sempre que l'import de l'ajuda es fixe sobre la base del preu o la quantitat dels productes comprats als productors primaris o comercialitzats per les empreses en qüestió o quan l'ajuda depenga del fet que es repercutisca totalment o parcialment sobre els productors primaris (agricultors).\nQue estiguen subjectes a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat comú.\nQue reunisquen les condicions d'empresa en crisi d’acord amb el que es definix en l'apartat 7 de l'article 1 del RGEC.\nCreació i desenvolupament d'empreses de base tecnològica que contribuïsquen a ampliar i diversificar el teixit econòmic de la Comunitat Valenciana amb noves activitats productives i de servicis basades en les noves tecnologies i el coneixement especialitzat, millorant-ne l'oferta actual per a obtenir productes i servicis diferents o amb prestacions clarament superiors a allò ja existent.\nEn concret es consideraran empreses de base tecnològica les que reunisquen alguna de les següents característiques:\nQue operen en sectors industrials d'alta tecnologia o emergents com els que s’inclouen més avant, a títol enunciatiu però no excloent.\nQue la nova activitat a realitzar consistisca en l'explotació econòmica de tecnologies desenvolupades per centres d'investigació o per empreses.\nQue realitzen elevades inversions en I+D en relació amb la seua xifra de vendes.\nQue la base de l'activitat a realitzar siga l'aplicació de patents, llicències d'explotació o una altra forma de coneixement tecnològic, preferentment de forma exclusiva i protegida.\nQue convertisquen el coneixement tecnològic en nous productes o processos per a la seua introducció al mercat.\nÀrees de tecnologia considerades emergents: Farmacologia, biomedicina, bioquímica, biotecnologia, micro i bioelectrònica, nanotecnologies, tecnologies quàntiques i fotòniques, supercomputació, xarxes de comunicació intel·ligents, fabricació intel·ligent, materials avançats, materials optoelectrònics, biomaterials, sensors.\nLes següents actuacions queden excloses com a susceptibles de suport:\nL'adquisició de béns d'equip per a renovar, modernitzar o ampliar la capacitat productiva d'empreses no considerades de base tecnològica.\nLes activitats consistents exclusivament en la comercialització o distribució de béns i servicis.\nLes activitats d'investigació i desenvolupament tecnològic que hauran de canalitzar-se a través del programa a este efecte.\nSubvenció a fons perdut amb intensitat màxima del 75% dels costos subvencionables en les partides d'inversions i servicis externs.\nLa subvenció, una vegada acumulada a altres ajudes rebudes per l'empresa, no podrà superar la quantitat d'1.250.000 euros en el període en què es mantinga la condició d'empresa jove i innovadora, excepte per als beneficiaris la seu social o establiment productiu de les quals es trobe als termes municipals de València i Mislata, per als quals la subvenció no podrà superar la quantitat d'1 milió d'euros en el període en què es mantinga la condició d'empresa jove i innovadora.\nEl beneficiari només podrà percebre l'ajuda una vegada al llarg del període en què es complisquen els requisits per a ser considerada empresa jove i innovadora.\nEs pretén donar suport a:\nActius fixos destinats a la creació de la nova empresa o ampliació o millora de les ja existents. Concretament, béns necessaris per a l'activitat productiva de l'empresa (maquinària, equips de laboratori i equips informàtics vinculats a producció).\nActius vinculats a la transferència de tecnologia mitjançant l'adquisició de drets de patents, llicències, saber fer (know-how), o coneixements tècnics no patentats.\nPer a este concepte, no es consideraran subvencionables les quantitats satisfetes a persones, entitats o empreses relacionades amb el sol·licitant.\nEstudis de viabilitat tècnica:\nEstudis de caràcter preparatori per a activitats d'investigació industrial o desenvolupament experimental\nAssessorament en innovació:\nAssessorament en gestió; assistència tecnològica; servicis de transferència de tecnologia; formació; assessorament sobre adquisició; protecció i drets de propietat industrial i intel·lectual i acords de llicència; assessorament sobre l'ús de normes.\nServicis de suport a la innovació:\nBancs de dades; biblioteques tècniques; estudi de mercats; ús de laboratoris; etiquetatge, proves i certificació de qualitat.\nDespeses de l'auditoria del compte justificatiu:\nDespeses d'un auditor comptable independent registrat en el ROAC, per a la realització dels treballs de revisió del compte justificatiu de la subvenció, d'acord amb l'Ordre HA/1.434/2007.\nNomés seran tinguts en compte els justificants de despeses de data posterior al registre d'entrada de la sol·licitud d'ajuda.\nEn la valoració de les sol·licituds es tindran en compte els criteris següents:\nA. Qualitat del projecte: fins a 75 punts\nClaredat i coherència entre els objectius previstos, les tasques a realitzar i el pressupost plantejat en el projecte: 0-10.\nGrau d'innovació, avanç o millora que la iniciativa representa respecte al ja existent en el mercat, d’acord amb la seua transcendència en l'àmbit regional, nacional o internacional: 0-15.\nOrigen de la tecnologia utilitzada en el projecte: el projecte és el resultat d'activitats d'I+D realitzades per centres d'investigació, per empreses o per la cooperació d'ambdós: 0-13.\nContinuïtat del projecte aprovat en convocatòria anterior: 0- 5\nCol·labora un CEEI (Centre Europeu d'Empreses Innovadores) o un ens universitari equivalent: 0-2.\nActuació vinculada a projectes aprovats en programes públics de suport a la I+D+I: 0-3.\nLa tecnologia implícita en el projecte està protegida i s'explota de forma exclusiva: 0-7.\nExistència de mercat potencial de l'activitat a mamprendre amb perspectives de creixement i consolidació significatives: 0-10.\nOrganització i estratègia comercial adequada: 0-5.\nContribució significativa al desenvolupament sostenible i al medi ambient en algun dels aspectes següents: 0-5.\no Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.\no Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.\no Actuacions que integren la protecció del patrimoni cultural.\nB. Característiques del sol·licitant: 20 punts\nCompetències de l'equip emprenedor/promotor/directiu: en administració i direcció d'empreses, en I+D+I, en producció i en comercialització: 0-10\nL'empresa opera en sectors industrials d'alta tecnologia: 0-10\nL'empresa disposa d'un pla d'igualtat d'oportunitats entre homes i dones quan no ho exigix així la normativa aplicable: 1.\nEmpreses que acrediten tenir en la seua plantilla un percentatge de treballadors amb discapacitat superior al previst en la legislació vigent: 2.\nProjecte desenvolupat en zones d'interés preferent recollides en el Pla de Revitalització de Comarques de l'Interior de la Comunitat Valenciana: 2.\nAclaración imputación nóminas (estampillado)\nAplicación Justificación 2010\nDOCV nº 6201 DE 08/02/2010\nEsquema XML JUSTIFICACIÓN 2010\nInstrucciones Estampillado Gastos\nJustificación: Consultas frecuentes\nManual de Justificación + Anexos de las ayudas de I+D y ´Creación Empresas Base Tecnológica. Convocatoria 2010\nMemoria Técnica 2010


A Areguá, pura naturalesa a 40'd'Asunción. - Airbnb\nA Areguá, pura naturalesa a 40'd'Asunción.\nPrivate room a caseta. Amfitrió: Alexandra\nUn100 % dels hostes que s'hi han allotjat fa poc ha valorat la comunicació ambAlexandra amb 5 estrelles.\n@moradabosque és un espai dedicat a la salut i el benestar que també té allotjament.\nÉs una acollidora caseta bioconstruada al bell mig del bosc d'Areguá, ideal per a aquells que volen escapar a un entorn tranquil i envoltat de natura.\nEl millor de tot és que tenen tot el que necessites per gaudir d'una estada còmoda. Disposa d'una zona per a fogueres, una àmplia plaça a l'aire lliure, aparcament, jardins, senders i un restaurant propi, entre d'altres. Per gaudir d'un moment únic.\nAllunya't uns dies de les fonts d'estrès i vine a carregar piles i relaxar-te al bell mig de la natura. El bosc en sí és un ambient per a això, a més de les comoditats del lloc, rebràs la renovació desitjada.\nLa caseta amb bioconstrucció està dissenyada per a un descans refrescant, tot fet amb materials nobles fora de la natura, cosa que ajuda el teu cos a tornar a l'equilibri original, proporcionant una relaxació profunda.\nEl restaurant té menjar fresc i àpats preparats al mateix lloc. Des dels desitjos fins a la desintoxicació.\nEl sistema wifi de la zona principal de la casa et proporciona la comoditat d'aquest servei quan sigui necessari.\nDescobreix altres opcions a Areguá i als seus voltants


Hongria li treu els colors a la temible França - Diari de Girona\nHongria li treu els colors a la temible França\nAmb el públic a favor, els hongaresos s’avancen però el blaugrana Griezmann marca l’empat definitiu\nefe/ddg. munic/gironaefe/ddg. budapest/girona\nEl grup de la mort no podia defraudar. Ahir es van veure les cares a l’Allianz Arena de Munic dues de les millors seleccions del continent, però que arribaven amb resultats oposats. Portugal, capitanejat per Cristiano Ronaldo s’havia desfet d’Hongria en el primer partit; mentre que una Alemanya que havia decebut pel seu joc va caure contra la favorita França. Potser per aquestes dinàmiques i no pel nom, no va ser cap sorpresa que els portuguesos obrissin la llauna al quart d’hora mitjançant un Ronaldo que a cada partit trenca algun rècord. Ahir, el de ser el jugador amb més gols en una Eurocopa.\nSense abaixar els braçps pel cop dur, els alemanys van veure porta en dues ocasions però Taylor va anul·lar ambdues dianes. La sort li va ser favorable quan Dias i Guerreiro es van fer dos gols en pròpia per revertir el resultat. A la represa, l’allau germànic va continuar: als cinc minuts de la represa Havertz va fer l’1-3 i Gosens el quart pels seus deu minuts més tard. Diogo Jota va fer el segon pel seu combinat, una diana que només va servir per maquillar el marcador fent que tots dos equips, amb aquest 2-4, tinguin tres punts cada equip.\nFrança, vigent campiona mundial i una de les favorites a guanyar l’Eurocopa, es va veure sorpresa a Budapest, on va empatar davant Hongria, que va sortir sense por ni amb la intenció d’especular amb el resultat. Amb més de 50.000 espectadors a les graderies del Puskas Arena, ja als primers minuts uns infatigables Fiola, Schäfer i Adam Szalai van crear problemes per l’esquerra al conjunt gal, sorprès per la desimboltura del seu rival. Sota un sol de justícia, i a mesura que França anava guanyant metres, la primera víctima de la calor va ser el capità Szalai, de 33 anys, que es va retirar al marejar-se després d’un cop. Fiola va avançar els seus just abans del descans.\nEn la segona meitat, els homes dirigits des de la banqueta per Didier Deschamps van sortir amb una pressió avançada i fruit d’això en el minut 59, Dembélé va estavellar una pilota en el pal. El jugador del Barcelona va haver d’abandonar el camp en el 87 a causa d’una lesió muscular. L’empat francès va arribar en una jugada afortunada a través del també blaugrana Antoine Griezmann. Amb l’1,1 França ja té quatre punts i Hongria un a falta de la darrera jornada per disputar-se.


A-FAD | Guanyadors dels Premis ArtsFAD 2018\nGuanyadors dels Premis ArtsFAD 2018\n«Piscina Infinita» de Kind of Cyan, «Límite: esencia del objeto» de Laura Juanós i «Situar-se» de Anna Fando s’alcen amb els guardons.\nAhir dimarts 12 de juny, al Disseny Hub Barcelona i en el marc de la Barcelona Design Week, va tenir lloc la cerimònia de lliurament de la 10a edició dels Premis ArtsFAD, adreçada a creadors de qualsevol disciplina artística residents a Espanya. Organitzat per l’A-FAD (Artistes i Artesans del FAD) des de l’any 2003, aquest certamen té l’objectiu d’estimular la creació d’obres artístiques d’excel·lència pel seu concepte, qualitat material i execució tècnica.\nEl jurat format per Martí Peran, comissari independent i teòric de l’art, com a president, i els vocals Gerardo Peral, director executiu de Blueproject Foundation; Josep M. Civit, col·leccionista; Maria Palau, periodista especialitzada en art; i Maria de Lluc Fluxà, artista (Lluc Fluxà. Projectes d’Art. Espai H.C), ha decidit premiar les següents obres:\n1r Premi ArtsFAD\nTítol: Piscina Infinita\nAutor/s: Kind of Cyan\nConcepte: La tècnica de la cianotípia, o fotografia solar, ens permet fer reproduccions en tons blaus, i crear una imatge semi-abstracta que representa les formes que es creen quan la llum del sol il·lumina l’aigua que es mou lentament.\nValoració del jurat: “Per la gosadia. La gosadia de recuperar una tècnica antiga sense enyors, tot provocant ambigüitats que qüestionen el banal”.\n2n Premi ArtsFAD\nTítol: Límite: esencia del objeto\nAutora: Laura Juanós\nTècnica: Fusta tallada i polida; fusta tornejada\nConcepte: És necessari atorgar als objectes una funció concreta perquè aquests puguin ser artefactes? Són els objectes el resultat constant de la funcionalitat? Què els hi passa quan no compleixen la funció concreta per a la qual van ser creats? Es desvincula l’objecte d’una relació que ens permet identificar-lo amb una forma concreta, per tal de fer un anàlisi del món dels objectes, indagant en els nostres records, atorgant-los una funció a través d’una relació establerta pel nostre imaginari i per la memòria dels objectes, proposant sèries de formes totalment lliures d’ús.\nValoració del jurat: “Per la cura en la confecció d’estris que fan estris i perllonguen la cura amb els objectes i per als objectes”.\nEl públic assistent a la cerimònia va decidir amb els seus vots el Premi d’Opinió.\nAutora: Anna Fando\nMaterial: Taula de fusta\nTècnica: Pintura acrílica sobre fusta\nConcepte: L’artista investiga sobre el cos performatiu i les seves relacions amb allò social, identitari i els espais que es produeixen. L’any 2017 comença una investigació sobre cossos, dissidències i activismes traslladats a l’art. Movent-se entre teories transfeministes, cyborg, decolonials i posthumanistes, comença un projecte textual que obliga a definir, no sense la formalitat acadèmica, la mirada de d’on es desenvolupa el relat de la tesi. Aquesta conjectura es trasllada a la performance de l’artista en el terreny plàstic. Situar-se és posar el cos i definir afinitats, teories que configuren la identitat i ser conscient de la capacitat del propi cos.\nLes obres seleccionades\nUn total de 33 obres prèviament seleccionades optaven als premis d’aquesta nova edició, que ha destacat per una major participació, amb 135 obres inscrites, i l’excel·lent nivell de les peces artístiques presentades. Les obres seleccionades que optaven a premi, i que es poden veure a l’exposició «El millor disseny de l’any» fins al 14 d’octubre, són les següents:\nUns premis renovats\nEls Premis ArtsFAD presenten des de 2017 algunes novetats respecte a anteriors edicions. Començant pel seu propi nom -anteriorment anomenats Premis ArtFAD-, amb la inclusió d’aquesta s del plural s’ha volgut emfatitzar la inclusió de totes les arts i ser, així, una convocatòria multidisciplinària i oberta a tot tipus d’arts.\nEl tipus de peces que es poden presentar als premis han de ser obres úniques, que manifestin un gran coneixement d’ofici i que siguin un objecte nascut en l’àmbit del treball de la matèria sense una funció pròpiament utilitària.\nDes d’A-FAD, l’Associació d’Artistes i Artesans del Foment de les Arts i del Disseny (FAD), volem destacar el suport incondicional de l’Ajuntament de Barcelona i la Generalitat de Catalunya per fer possible aquesta 10a edició dels Premis ArtsFAD. També volem agraïr la col·laboració de Fujifilm Instax, Domènech Vidal i Campari per ajudar-nos a que la cerimònia d’entrega dels premis i la posterior festa per a celebrar el talent i l’excel·lència en la creació artística fos un èxit.


Què funciona en l’aprenentatge basat en projectes? | Fundacio Bofill\nPublicacions i vídeos > Què funciona en l’aprenentatge basat en projectes?\nAquest document sintetitza els resultats de l’informe Què funciona en educació? #16, de desembre de 2019. L’informe inclou la revisió d’una metanàlisi quantitativa i 7 revisions narratives – cobrint un total de 297 estudis - i 25 estudis primaris sobre l’impacte de l’ABP en el rendiment educatiu. També s’inclouen les principals idees sorgides en el seminari i l’acte obert realitzats entre setembre i desembre de 2019.


manelzaera: de juliol 2012\nDia 25 de juliol del 2012. Fa 20 anys en tenia 18 i, tal dia com avui, a l'hora que escric això, tornava de Barcelona de participar com membre de La Lira Ampostina a la cerimònia d'inauguració dels Jocs Olímpics de Barcelona '92 [video]. Encara tinc les polseres que utilitzàvem per identificar-nos i tenir accés al recinte olímpic, el diploma de participant i, a l'estoig del clarinet, que ja té més de 20 anys, encara hi duc l'enganxina que dúiem. Una gran fita per a Barcelona, Catalunya, Espanya però, també per a La Lira. Vam participar i vam gravar la música que va sonar durant la nostra actuació, junt amb músics de tot Catalunya i els tambors del Baix Aragó.\nDe records, un grapat. Un o dos anys abans dels Jocs vam poder tocar a l'Estadi Olímpic en unes jornades per a visitants estrangers. Mesos abans de la cita olímpica vam gravar la música que sonaria a l'Estadi, amb el director Josep Pons. El dia de la inauguració vam tocar en directe però, no se sentia per megafonia més que la música gravada. Normal.\nHores d'espera, d'ambient de festa abans de començar. Ja ho vaig explicar en un altre apunt. Els dinars del KFC, calor, calor i calor, els tambors de Calanda, Híjar i poblacions dels voltants que no es cansaven de sonar,... Entrada a l'Estadi, seguint marques al terra que gairebé no es veien, anar tocant, dissimular si miraves allò que succeïa al nostre voltant,... Una marxa ràpida un cop vam acabar i, aturats a l'autopista vam poder veure per la televisió que el peveter ja s'havia encès. És una cosa a la qual t'has d'acostumar. Si participes en un gran esdeveniment, pots dir que hi eres però, no el gaudiràs com espectador. No es pot tenir tot. I no ho canviaria pas.\nEscrit per Manel Zaera a 25.7.12 0 comentaris Enllaços que hi fan referència\nEtiquetes: Barcelona 92, jocs olímpics\nEscrit per Manel Zaera a 23.7.12 0 comentaris Enllaços que hi fan referència\nUna imatge del carrer Santa Bàrbara, la carretera cap a Teruel, a Fortanete.\nA sota, una imatge del mateix carrer a finals dels 50, principis dels 60, publicada per l'associació cultural Ontejas. El carrer apareix sense asfaltar. Imatges sempre interessants quan pots comparar com eren abans les coses.\nEscrit per Manel Zaera a 19.7.12 0 comentaris Enllaços que hi fan referència\nAquest cap de setmana vam passar-lo al poble de mon pare, a Fortanete. Va coincidir que van fer la festa dels pastors dissabte, un dinar popular organitzat per la gent del poble, amb un gran ambient de germanor i de festa. Va acabar el dinar amb l'actuació de la Ronda Asti Queda Ixo -serien com uns Quicos del territori-, amb jotes i altra música popular, anant taula per taula a cantar, cantant també a la gent que era coneguda. Em va recordar quan anava amb la rondalla de Teixidó a tocar al restaurant l'Estany o en alguna boda. Fins i tot la melodia d'alguna de les jotes era la mateixa que la de la lletra "De Roquetes vinc". Al cap i a la fi, la jota ens agermana i amb variants, no deixa de ser jota.\nDoncs això, un cap de setmana festiu i per poder estar al meu segon poble, on m'agradaria poder anar més cops a l'any.\nPodeu veure unes imatges a Flickr.\nEtiquetes: família, Fortanete\nEscrit per Manel Zaera a 2.7.12 0 comentaris Enllaços que hi fan referència


Mètode per pronosticar la congestió aeroportuària en una xarxa de tràfic aeri | FUEIB\n2012 Mètode per pronosticar la congestió aeroportuària en una xarxa de tràfic aeri\nMetodologia i conjunt de procediments que permeten caracteritzar i pronosticar la congestió aeroportuària en una xarxa de tràfic aeri.\nÉs capaç de predir, sense necessitat d'una aportació de dades en temps real, el retard generat en els vols i la seva repercussió en el rendiment dels aeroports que componen la seva xarxa.\nEls retards en els vols deterioren la imatge de la companyia envers els seus clients, a més de danyar els balanços de les companyies per l'increment dels costos operatius. Des del punt de vista del passatger, els retards poden ocasionar una pèrdua d'oportunitats de treball, de temps d'oci o d'activitats econòmiques, entre unes altres. Tot això mostra la necessitat d'una eina que sigui capaç d'avaluar a priori l'eficiència i robustesa d'una programació de vols i/o pronosticar per a un dia en particular l'impacte dels retards en una xarxa de tràfic aeri.\nLa metodologia desenvolupada per investigadors del IFISC (CSIC-UIB) permet caracteritzar i pronosticar aquest impacte, així com la seva repercussió en el rendiment dels aeroports que formen aquesta xarxa i fins i tot detectar els dies en els quals la congestió pot afectar a una part significativa de la xarxa. L'objectiu d'aquest mètode és l'avaluació dels programes de les companyies aèries, trobar les seves debilitats i proposar alternatives més resistents a pertorbacions tals com un increment en el tràfic, mal temps, problemes laborals, etc. Aquest mètode permet també que els gestors de la xarxa d'aeroports provin diferents protocols de priorització de vols o resposta a esdeveniments inesperats abans d'implementar-los.\nDisposant de la programació diària de totes les aerolínies comercials en un determinat espai aeri, és possible identificar aquells vols i/o aeroports que potencialment generaran una distorsió en forma de retards, amb efectes en tota la xarxa.\nPer a una aerolínia en particular o una aliança d'aquestes, el sistema els permetria avaluar la seva programació diària de vols i estimar a priori on es podrien generar els principals problemes, a més de poder relocalitzar esforços o reprogramar vols susceptibles de ser retardats, tractant així de minimitzar l'impacte d'aquests retards.\nUtilitza la xarxa real de N aeroports comercials, distingint a més entre aeroports principals i secundaris, de tal forma que es tenen en compte totes les peculiaritats que influeixen en la dinàmica de la xarxa.\nÉs possible simular diferents escenaris fins i tot enfront de pertorbacions externes imprevistes com a condicions climàtiques adverses, conflictes laborals, avaries, etc.\nTé en compte les connexions entre els diferents vols.\nNo necessita una entrada constant de dades en temps real.\nEl model es troba desenvolupat i els seus resultats han estat contrastats amb episodis reals utilitzant dades del tràfic aeri dels Estats Units i d'Europa. Es cerca la col·laboració d'una empresa dedicada al desenvolupament de solucions per a la gestió del tràfic aeri, que vulgui desenvolupar el producte i comercialitzar-ho a nivell internacional. L'eina desenvolupada podria ser d'interès tant per a aerolínies comercials que vulguin avaluar la robustesa de la programació diària de la seva flota enfront de retards a la xarxa, com per a entitats públiques o privades encarregades de la gestió de determinat espai aeri.


La xifra de morts per l'atemptat suïcida a l'aeroport moscovita de Domodédovo s'eleva a 35\nL'aeroport més gran de Rússia\nLes forces de seguretat evacuen la zona i la majoria d'aeroports estan en estat d'alerta. L'agència interfax informa que uns investigadors han trobat el cap del suïcida\n2 min. Moscou 24/01/2011 19:01\n260x366 Les primeres imatges de l'aeroport de Moscou després de l'explosió / VESTI.RU Les primeres imatges de l'aeroport de Moscou després de l'explosió / VESTI.RU\nAlmenys 35 persones ja han mort i hi ha més de 168 ferits arran d'un atemptat registrat a l'aerporort internacional de Moscou-Domodédovo, segons l'últim balanç de víctimes confirmades per l'agència de notícies RIA Novosti. Les autoritats russes han confirmat que l'explosió l'ha provocada un terrorista suïcida i el primer ministre rus, Vladimir Putin, ja ha denunciat l'atac.\nL'explosió ha estat a les 16.40h a Rússia (14.40h a Catalunya) a la sortida de l'àrea d'espera de la zona d'arribades internacionasls. En un primer moment s'havia informat que era la zona de recollida d'equipatges però el flux d'informacions ho ha anat desmentint. Segons els mitjans de comunicació locals, la gent s'hauria afanyat a córrer cap a les sortides d'emergència perquè la zona s'hauria cobert d'un fum molt espès.\nUn dels oficials de la policia ha avançat a la l'agència RIA Novosti que la força de l'explosió seria igual a la de cinc quilos de TNT i estaria plena d'objectes de metall per causar la màxima destrucció possible.\nL'aeroport de Moscou-Domodédovo es troba a 40 quilòmetres al sud-est del centre de Moscou. Les forces de seguretat ja han acordonat la zona i han començat l'evacuació de les instal·lacions. A més a més, s'han cancel·lat els vols més immediats a Domodédovo i s'ha reforçat la seguretat a la resta d'aeroports de Moscou.\nAquest atemptat és del més grans d'ençà del passat març, quan dues dones de la majoria musulmana de la regió del Dagestan es van immolar al metro de Moscou i van morir 40 persones. Sis anys abans, dos milicians txetxens van explotar dos avions que just sortien d'aquest aeroport i van morir 90 persones.


El turisme de proximitat fa augmentar les visites al castell de Montsoriu - RÀDIO MARINA 100.3 | RÀDIO MARINA, sempre al teu costat\nLa pandèmia ha obligat a modificar les vacances i les escapades de molts catalans, optant per anar a destins de proximitat. Això ha afavorit a la descoberta del patrimoni cultural i històric del territori, com ara el castell de Montsoriu, que hi ha a Arbúcies. Aquest estiu ja ha rebut més d’un miler de visites, tot i que no va tornar a obrir fins el 17 de juliol. A més, es preveu que aquesta tardor s’arribin a xifres històriques. Durant la Diada es van registrar 378 visites. Tot i així, els mesos que ha estat tancat impedirà assolir l’objectiu dels 20.000 visitants aquest 2020. Ara, el patronat vol arribar a les 50.000 de cara al 2023 i, d’aquesta manera, potenciar el vescomtat de Cabrera.\nEl castell està obert de dijous a diumenge, però les visites guiades es concentren els dissabtes i diumenges a les deu i a dos quarts de dotze del matí. Però de moment, totes les visites ja estan plenes i aquest setembre n’estrenaran una a dos quarts de quatre de la tarda els dissabtes. Garriga, però, ha avisat que volen ampliar-les també als divendres davant la bona rebuda del públic.\nI és que ja hi ha totes les visites guiades plenes i s’han de reservar amb antelació. La major part del públic que arriba fins a Montsoriu és un aficionat a la història, per això demana una visita guiada per conèixer millor el patrimoni i també el vescomtat de Cabrera.\nEl president del patronat del castell de Montsoriu, Pere Garriga, ha detallat que les visites serveixen per començar a explicar el que va ser el vescomtat de Cabrera, que unia de Blanes a la Vall d’en Bas. Garriga creu que la rehabilitació del castell ha permès “enfilar el projecte” per donar a conèixer aquesta etapa històrica, però cal que s’hi sumin altres municipis per “cohesionar” la marca i impulsar-la de forma turística.\nPer això creu que ara “cal engrescar” a altres municipis que formaven el vescomtat i promocionin de forma conjunta el patrimoni que hi havia. El vescomtat de Cabrera tenia prop de 10.000 km2 i anava de Blanes (Selva) a la Vall d’en Bas (Garrotxa). També comprenia una part d’Osona i tenia com a eix les Guilleries i el Montseny.\nEl castell de Montsoriu té els seus orígens al segle XI quan hi ha constància de les primeres fortificacions, tot i que ja hi havia poblats ibers que s’havien establert en aquella zona amb anterioritat. La fortificació va anar creixent fins que el segle XIV va esdevenir un palau gòtic. A partir del XV, però, els vescomtes de Cabrera van canviar la seva residència per anar a Blanes, on hi estiuejaven.\nNo va ser fins el 1995 que es van començar les obres de rehabilitació i el 1998 els seus antics propietaris el van cedir al Consell Comarcal de la Selva. Finalment, al 2011 obria les portes al públic. En nou anys s’ha seguit treballant i rehabilitant sales i espais de l’antic castell. Actualment hi ha vint espais que es poden visitar i la intenció és obrir-ne de nous a mesura que es vagi rehabilitant. De fet, Garriga ha assegurat que “hi ha feina per 20 anys més”, ja que encara falta restaurar la torre de les Bruixes i la zona del poblat. Malgrat tot, la fortificació ja ha recuperat bona part de la seva fisonomia original que els anys i la vegetació havien anat amagant.\nPer arribar-hi, la gent ha de deixar el cotxe en un aparcament i seguir un camí de 2,8 km fins al castell a peu. Segons el patronat es tracta d’un recorregut d’uns 45 minuts que està pensat per a totes les edats.


L'Ajuntament de Tarragona millora la plaça de Buenos Aires\nL’actuació inclou la instal·lació d’una tanca protectora, així com jocs i un panell sensorial per als infants\nImatge de la plaça de Buenos Aires TJERK VAN DER MEULEN\nDijous, 17 Febrer 2022 19:09\nL’Ajuntament de Tarragona ha iniciat les obres de millora de la plaça de Buenos Aires, al barri del nord de Bonavista, que inclouen la instal·lació d’una tanca protectora, així com jocs i un panell sensorial per als infants. El conseller de Territori, Xavier Puig, ha explicat que “aquesta millora va néixer del diàleg amb l’Associació de Veïns de Buenos Aires i la Federació d’Associacions de Veïns de Tarragona, que ens van comentar quines eren les necessitats del barri”. Puig ha afegit que “amb aquesta acció, estem millorant un punt de trobada del barri, que ha d’esdevenir un espai de convivència entre generacions”.\nAquesta intervenció de millora es completarà amb la instal·lació d’una àrea de benestar dirigida a les persones de la 3a edat. La consellera d’Esports, María José López, ha explicat que “els propers mesos s'instal·laran àrees d'activitat física dirigides a la gent gran en diferents barris com Buenos Aires, Tarragona 2, la Floresta o la Granja”. “L’esport i l’activitat física –afegeix— són bàsics per millorar la salut de totes les edats i és compromís d’aquest govern adequar l’espai públic perquè s’hi puguin practicar en les millors condicions possibles”.


El PSIB-PSOE garantirà un lloc de treball als joves amb estudis superiors que no hagin trobat feina dins el primer any després d’haver-se titulat – psibpsoe\nEl compromís número 56 dels 144 que han presentat els socialistes s’encamina a la retenció de talent jove mitjançant un Pla d’Ocupació Pública que garantirà una primera experiència professional a joves titulats en Formació Professional i graduats universitaris\nLa secretària general del PSIB-PSOE i candidata a la presidència del Govern de les Illes Balears, Francina Armengol, ha presentat els 144 compromisos dels socialistes per als pròxims quatre anys, entre els quals ha destacat “un compromís que és de justícia i un mínim que ha d’oferir la nostra societat als nostres joves”, com és el de fomentar l’ocupació dels joves balears perquè puguin tenir una primera experiència laboral en la seva àrea i sense haver de sortir fora de l’arxipèlag.\n“Demanam als joves que es formin i treballin cada dia per fer realitat les seves il·lusions i hem de ser capaços d’obrir-los les portes del seu futur, perquè treballen intensament i demostren compromís i talent”, ha destacat la candidata socialista.\nEn aquest sentit, Armengol ha afegit que “no podem esperar més per reduir la desocupació juvenil” i és precisament per això que els socialistes fan públic aquest compromís, “perquè a la societat que construïm entre tots formació ha de ser igual a feina”.\nConcretament, aquest compromís es traduirà en la posada en marxa d’un Pla d’Ocupació Pública, dirigit expressament als joves que hagin acabat un cicle de Formació Professional de Grau Superior (FPGS) o un grau universitari.\nLa mesura contempla garantir un lloc de treball en l’Administració Pública, durant almenys sis mesos, a aquests joves amb estudis superiors que no hagin pogut trobar una feina dins el primer any després d’haver-se titulat.\nL’objectiu d’aquest pla, ha posat de relleu Armengol, és “establir un nou dret de ciutadania als nostres joves, que massa vegades es veuen sense opció d’entrar al món laboral”.\nCada any es graduen a les Illes Balears 1.415 joves en cicles de Formació Professional de Grau Superior i 1.800 a la Universitat de les Illes Balears. La taxa d’inserció laboral al cap d’un any després d’haver finalitzat els estudis és del 75% en el cas dels cicles de Formació Professional de Grau Superior i d’un 65% en el cas dels graduats universitaris.\nAixò vol dir que el potencial de joves que al cap d’un any no han tengut una experiència laboral s’incrementa fins al 983 titulats, per la qual cosa, el cost d’aquesta mesura, amb una previsió de contractes de sis mesos, seria de 14.745.000 milions d’euros.


Les salses, de la marca Waitrose, són fabricades a Itàlia\nper Dúnia Queralt dilluns, 23 de desembre 2019 - 15:11h\nEls productes afectats són dues salses al pesto de la marca Waitrose | Unsplash\nUna nova alerta alimentària afecta l'Estat a tan sols dos dies de Nadal. L'Agència Espanyola de Seguretat Alimentària i Nutrició ha estat coneixedora a través del RASFF d'una notificació d'alerta relacionada amb la comercialització de salses de 'pesto' fabricades a Itàlia amb presència de cacauets no declarats en l'etiquetatge.\nLa petició s'ha realitzat d'acord amb un autocontrol de l'empresa que distribueix aquestes salses del Regne Unit. Els productes implicats que han estat distribuïts arreu de l'Estat són de la marca Waitrose i, concretament, són els productes Green Basil Pesto que es ven en pots de 190 grams i el Tomato Pesto també en pots de 190 grams, en ambdós casos afecta a tots els productes independentment de la seva data de caducitat.\nL'empresa distribuïdora haurà d'informar els clients\nEl producte afectat ja ha estat distribuït a Espanya en un establiment de la Comunitat Valenciana on les autoritats competents han realitzat una inspecció. A més de comprovar que l'empresa ha retirat les quantitats existents, l'han instat a informar els clients de l'alerta alimentària, tant del producte en qüestió com la causa, amb la finalitat de procedir en cas de disposar del producte a la devolució a la tenda.\nDes de l'AESAN es recomana a aquells consumidors al·lèrgics als cacauets que puguin tenir el producte mencionat que s'abstinguin de consumir-lo. No obstant això, el consum d'aquest producte no comporta cap risc per la resta de consumidors. No són poques les alertes sanitàries que s'han donat a conèixer en les últimes setmanes, com per exemple el perill que té un dels plaers a taula més típics del Nadal.\nItàlia Alimentació Alerta Sanitària


La (mala) gestió informativa de la mort de Ben Laden - Mèdia.cat - Observatori Crític dels Mitjans\nLa notícia de la mort de Bin Laden ha revolucionat el panorama informatiu mundial i això és impossible de fer –a l’era de la imatge- sense una foto que estigui a l’alçada de la història. I com aquesta no hi era doncs es va inventar: un bast muntatge digital va donar la volta al planeta com a “prova” de la mort de la persona més buscada del món. I quan es va saber que aquesta era una imatge falsa els mitjans no van reaccionar amb vergonya retirant-la, sinó que es van limitar a canviar el peu de foto explicitant el seu origen i van seguir difonent-la. Tota una metàfora del sistema comunicatiu que ens ha tocat viure.\nPerò la pregunta inevitable és: Perquè el Govern dels EUA no ha fet pública la imatge de Bin Laden mort? O, encara més: Com ha pogut gestionar tan malament la informació al voltant d’aquesta victòria? La resposta oficial que difonen les agències és que aquesta fotografia es podria convertir en una eina de reclutament de nous gihadistes. Per la mateixa raó, se suposa, el seu cadàver ha estat llançat al mar enlloc de donar-lo als seus familiars –tal i com s’acostuma a fer a qualsevol lloc del món- encara que s’ha explicitat, sense donar proves, que s’ha fet seguint els ritus islàmics. Però la conseqüència d’aquestes decisions poden ser pitjors que el que es volia evitar i els dubtes sobre la veracitat de la informació comencen a agafar força.\nAmbdues decisions, a més, remeten –per similars- a la mort d’un altre enemic públic internacional dels EUA, Ernesto Che Guevara, i vist amb perspectiva és obvi que no van servir de res. També llavors, en un primer moment, no es van voler fer públiques les imatges del cadàver de Guevara, fins que els rumors sobre la falsificació de la seva mort van obligar a difondre la ja històrica fotografia del seu cos a l’escola de La Higuera.\nTampoc es va voler donar el seu cos a la família –que ni tan sols el va poder veure- ni explicar mai on s’havia enterrat, i fins i tot es va dir que s’havia incinerat. Les diferents versions van ajudar a alimentar, més que no evitar, el mite del Che, el que ens condueix a les contradiccions que també envolten la mort de Bin Laden –sobre l’operatiu, la manca de presoners, el misteri de l’helicòpter abatut- i que no fan cap favor als estatunidencs.\nFinalment és obvi que tot això no va impedir que el Che hagi estat convertit en un mite per milions de persones al món i la imatge que va acompanyar aquest procés no va ser la del seu cos sense vida sinó la molt més coneguda de Korda. Tampoc es va poder evitar que a finals de la dècada dels 60 i a principis dels 70 es produís un creixement i una intensificació de la lluita guerrillera a Amèrica Llatina.\nNaturalment els dos personatges no són comparables i res indica que la història s’hagi de repetir de la mateixa forma, però és obvi que els EUA no han après cap lliçó del cas del Che i continuen gestionant tan malament com llavors la informació sobre l’assassinat dels seus enemics polítics.\ninternacionalfotografiapolíticaEstats Units d'Amèrica


2019 – Pàgina 108 – BÉTERA – toda la información del Bétera, Valencia\nComunitat Valenciana, inicio, Notícies, Oci i CulturaBy c.sorli 26 de abril de 2019\nL’Ajuntament de Vinalesa oferirà diferents activitats al voltant de la ciència i del medi ambient a través de la celebració de la V Setmana Inquieta. Aquesta iniciativa tindrà lloc entre el 2 i l’11 de maig. La regidoria municipal de Sostenibilitat de Vinalesa consolida aquest esdeveniment amb la finalitat despertar la curiositat de la ciutadania…\nDetenen a dues personas per falsificar i comercialitzar amb obres falses de Sorolla, Benlliure, Pinazo o Porcar\nComunitat Valenciana, inicio, Notícies, SuccessosBy c.sorli 26 de abril de 2019\nEl Grup de Patrimoni Històric de la Unitat de la Policia de la Generalitat va detindre aquesta setmana a dues persones per falsificar i comercialitzar a través d’internet amb obres falses per un import d’eixida de 70.000 euros. Entre les obres també s’ha intervingut un panell de taulells protegits de principis del segle XX. La…\nComunitat Valenciana, edusi, inicio, NotíciesBy c.sorli 26 de abril de 2019\nLa Conselleria d’Educació, Cultura i Esport ha publicat ja la resolució per la qual s’establix el calendari i el procediment d’admissió de l’alumnat als Ensenyament d’Educació Infantil, Primària, ESO, Batxillerat i Formació Professional en centres públics i en centres privats concertats no universitaris per la curs 2019-2020. Per a informar a las personas interessades la…\nBétera acollirà aquest dissabte la trobada interclub de karate\nEsport, inicio, NotíciesBy c.sorli 26 de abril de 2019\nAquest pròxim dissabte, 27 d’abril, el Pavelló Municipal de Bétera acollrà una trobada interclub de Karate (Campionat Funakoshi Games). Aquesta iniciativa es durà a terme amb l’organització de l’Escola de Karate Bétera en col·laboració amb l’Ajuntament de la localitat. Aquesta iniciativa és una trobada d’iniciació a la competició de les categories, on es realitzaran proves físiques…\nL’atur va baixar en 6.800 persones de gener a març, sent el major descens a Espanya\nComunitat Valenciana, inicio, NotíciesBy c.sorli 25 de abril de 2019\n(EFE) El número d’ocupats va baixar en 9.300 persones en el primer trimestre de 2019 en la Comunitat Valenciana respecte al trimestre anterior. Així mateix, el nombre d’aturats es va reduir en 6.800. Es tracta del major descens de tota Espanya, segons l’Enquesta de Població Activa (EPA) publicada aquest dijous per l’Institut Nacional d’Estadística (INE).…


Quan el teu artista favorit o grup llança una nova cançó, MySpace és un bon lloc per mirar. Si he trobat algunes de les seves cançons preferides MySpace i mal voler descarregar-los a ordinador, iPod, iPhone, etc. per escoltar més convenientment, hi ha una bona opció per a vostè descarregar música MySpace.\nQue és Wondershare Streaming Audio Recorder, que està dissenyat per fàcilment enregistrar qualsevol música en línia que passa per la targeta de so d'ordinador i llavors estalviar música en MP3 format a l'ordinador. D'aquesta manera, vostè suaument pot descarregar música MySpace al seu ordinador o al teu iPod de música. Aprèn a descarregar música des de MySpace sense pèrdua d'àudio.\n1 Descarregui i instal·li aquest MySpace Музыка Качалка\nEn primer lloc, vostè necessita descarregar aquest app elegant. El descarregar enllaç directament s'ofereix aquí. Només tenir-lo clicant el següent enllaç. Després, feu clic a l'instal·lador per tenir-lo instal·lat al seu ordinador.\n2 Descarregar música MySpace\nUna vegada que llança aquest app, vostè pot començar a pressionar el botó "Record" al racó esquerre de la interfície principal. Ara, aquest app és ja en espera. Llavors, vostè necessita per jugar la música de MySpace que vulguis en línia.\nUn cop el stream àudio comença a anar a través de la targeta de so d'ordinador, vostè pot notar hi haurà gràfic de l'espectre d'àudio a la part superior dreta. I immediatament, aquest app enregistrarà la música MySpace automàticament.\nLa descàrrega de música MySpace serà més després de la gravació. I ha aconseguit que la música favorita en el seu ordinador ara. Si voleu afegir-lo a iTunes, només anar biblioteca de aquest app, i llavors bé fer clic a la pista per seleccionar l'opció corresponent.\nMés consells sobre aquest MySpace Музыка Качалка:\n1. Fixeu-vos que cal escoltar la música en línia primer i després premeu el botó "Record" en aquest app. Si no, la música enregistrada no és completa.\n2. fer segur que hi ha altre so passant la targeta de so d'ordinador. O aquest app enregistrarà la barreja de sons.\n3. durant l'enregistrament, no teniu quedar-se a la pàgina actual de corrent. Podeu continuar a visitar el MySpace i trobar més MySpace que voleu descarregar.\nCom descarregar música des de Beatport\nCom descarregar música de Bing\n> Recursos > vídeo > com descarregar música des de Myspace


Guirao demana no fer 'prejudicis de valor' sobre la sentència i aposta pel 'diàleg' entre els partits | Reusdigital.cat diari de Reus. Notícies i actualitat del Camp de Tarragona\nGuirao demana no fer 'prejudicis de valor' sobre la sentència i aposta pel 'diàleg' entre els partits\nEl ministre de Cultura en funcions, José Guirao, mirant un dels llibres de la biblioteca del Centre de Lectura de Reus\nEl ministre de Cultura en funcions, José Guirao, ha demanat no fer "prejudicis de valor" sobre la sentència del Tribunal Suprem sobre l'1-O abans que aquesta es faci pública. "Hi ha molta gent que dona per fet que com serà la sentència", ha assegurat. Davant d'això, ha reiterat que cal "diàleg" entre les forces polítiques. El titular de Cultura ha visitat aquest diumenge el Centre de Lectura de Reus des d'on s'ha interessat pel projecte d'ampliació de les instal·lacions i s'ha mostrat obert a col·laborar-hi.\nPreguntat sobre la proposta d'ERC per una llei d'amnistia per als presos independentistes un cop es conegui la sentència del Suprem, Guirao ha preferit no pronunciar-se al·legant que no són "assumptes seus". El ministre ha dit que s'ha d'esperar a que es faci pública la resolució: "Per experiència, fins que no es produeixi no s'han de prejudicis de valor o qualificacions".\nAixí mateix, ha defensat que el PSOE "porta molt de temps esgrimint l'argument del diàleg" i ha insistit que donada la situació institucional de Catalunya s'ha d'apostar pel diàleg intern entre les forces polítiques i entre els governs espanyol i català.\nEl titular de Cultura ha recorregut les instal·lacions del Centre de Lectura de Reus on ha pogut veure la col·lecció dels llibres incunables de l'equipament. Tot i que les competències de l'àmbit cultural estan transferides al Govern, Guirao ha apuntat que el ministeri "pot aportar moltes coses, des de suport institucional o tècnic fins a econòmic". Amb tot, ha expressat que la seva col·laboració estarà lligada "sempre" a un acord entre totes les parts, atès que són "absolutament respectuosos amb les competències de cadascú". "La voluntat hi és sempre en la mesura de l'interès del projecte i de les nostres possibilitats", ha afegit.\nPer la seva banda, el president de l'entitat, Lluís Miquel Pérez, ha recordat que ja es va arribar a un acord amb el ministeri quan es va rehabilitar el teatre. "Esperem tirar endavant aquest projecte amb la col·laboració de totes les institucions, perquè és imprescindible", ha dit Pérez.


El PP esmena els pressupostos de Gandia per a retallar partides que considera "de propaganda" - Diari Serpis\nEl PP esmena els pressupostos de Gandia per a retallar partides que considera «de propaganda»\nEl Partit Popular de Gandia, ha anunciat la presentació de diverses esmenes als pressupostos municipals dirigides a retallar les partides del pressupost en les quals consideren que «hi ha una despesa excessiva i una finalitat propagandística i electoralista per part de l’alcaldessa Diana Morant».\nEl PP diu que hi ha partides totalment “unflades com Publicitat, Correus i Comunicació.Considerem que és una estratègia encoberta per a utilitzar en benefici propi del PSOE amb finalitats electoralistes, cosa per al que no està previst un pressupost municipal».\nEl Grup Popular vol que les partides que considera dotades excessivament, es destinen en part a projectes d’esport, al teixit associatiu, al comerç de proximitat i al turisme i a augmentar la partida dels Pressupostos Participatius.\nEn total estem el PP parla de 789.000 euros en diverses partides que estima sobrpresupostades, a banda de la partida de Parcs i Jardins, que supera en 400.000 euros la quantitat per la qual va ser adjudicada la contracta.\n200.000 euros a ‘Sociedad y Política\nPer la seua part, el coordinador general d’Economia i Hisenda de l’Ajuntament, Salvador Gregori, diu haverescoltat «amb molta atenció les propostes d’aquells que van ser els qui van presentar tres pressupostos il·legals de la ciutat«, i ha dit, sobre l’increment de la partida destinada a pressupostos participatius, que «és estrany que ara facen aquesta petició quan durant el seu govern no van fer res al respecte«.\nD’altra banda, la petició de reducció de la partida de publicitat institucional, Gregori ha estat clar «la passada legislatura el PP va gastar gairebé 8 milions d’euros en aquest aspecte i va arribar a pagar a ‘Societat y Política’ alguna factura de 200.000 €. És a dir, el doble de la quantitat que tenim per comunicar durant tot un any. No crec que ells puguen parlar d’aquests aspectes«.\n223 Donaters de sang a la «Festa solidària» de Gandia\nAtenció al transit «La Mitja Marató de Gandia» es celebra aquest diumenge


Tornen a tallar durant uns minuts l'AP-7 a Medinyà en sentit nord - El Gerió Digital\nDijous, 21 de febrer de 2019 13:00h\nEls manifestants han abandonat la protesta quan han arribat els Mossos © ACN\nUna cinquantena de manifestants convocats pel CDR han tornat a tallar l'autopista AP-7 al seu pas per Medinyà (Gironès) durant uns minuts. Els activistes han aprofitat que els Mossos d'Esquadra havien marxat del punt on el personal d'Autopistes treballava per arreglar els desperfectes de la via per tornar a ocupar el carril de circulació en sentit nord.\nHan col·locat alguns palets i pneumàtics a la via però, pocs minuts després, han arribat tres furgonetes de la Brimo i l'ARRO instant a desallotjar l'autopista i alertant d'una intervenció immediata si no ho feien.\nAleshores, quan els agents s'han desplegat a la carretera, els manifestants han abandonat el tall mentre cridaven als Mossos 'No us mereixeu la senyera que porteu'. Mentrestant, el tall de l'N-Ii continua amb una trentena de tractors,


Apartment Battin Uckermark Brüssow Alemanya - Ofertes d'hotels amb els MILLORS DESCOMPTES EN LÍNIA\nAllotjaments a Brüssow\nDescompte a Apartment Battin Uckermark\nVeure tots els 4 allotjaments a Brüssow.\nBattin 44, Brussow, Brüssow, Alemanya, 17326 - Molt bona ubicació - Veure al mapa\nMés informació sobre Apartment Battin Uckermark\nDissenyat tant per oci com per negoci, Apartment Battin Uckermark està situat idealment a Brüssow; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Battin Uckermark asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Apartment Battin Uckermark es reflexa en cada habitació. calefacció, balcó/terrassa, nevera, plat de dutxa, assecador de cabell són només algunes de les comoditats a la vostra disposició. L'hotel ofereix instal.lacions fantàstiques, incloses pesca, massatge, ping pong, jardí, per ajudar-vos a relaxar després d'un carregat dia a la ciutat. Apartment Battin Uckermark és una elecció inteligents per a viatgers a Brüssow, i ofereix una estada relaxant i sense molèsties.


TALLER DE FORMACIÓ: CREACIÓ D'INDICADORS PER A LA GESTIÓ DE PLATGES INNOVADORES | Costa Daurada\nEl Patronat de Turisme de la Diputació de Tarragona, en el marc de l'operació Platja Innovadora del PECT TurisTIC en Família, va organitzar el 4 de novembre de 2020 el 'Taller de formació virtual: Creació d'indicadors per a la gestió de platges innovadores'.\nEn aquest taller de formació impartit per la Neus Martí Sanz, especialista en avaluació en l'àmbit de la sostenibilitat, es va voler posar en valor les platges, ja que ofereixen una diversitat d'usos i beneficis per a la ciutadania, de serveis de regulació de les dinàmiques litorals i de suport de la biodiversitat que resulten estratègics com actiu mediambiental en el desenvolupament dels municipis litorals. La innovació en la gestió de les platges, fomentant la diversitat d'usos i experiències de les famílies en base a la conservació dels serveis ecosistèmics i l'ús de tecnologies capdavanteres, pot contribuir a ampliar els atractius del nostre litoral i articular una diversitat de propostes durant tot l'any.\nPer aquest motiu, i amb la intenció de fer-ne una gestió el més integral possible, apostem per fomentar una actitud proactiva dels agents turístics, els agents públics i la ciutadania en la conservació dels ecosistemes litorals mitjançant la creació d'un sistema d'indicadors que pugui informar i orientar l'ordenació i la gestió de les platges dels municipis de litoral de la Costa Daurada i les Terres de l'Ebre.\nAquests indicadors, alineats amb els Objectius de Desenvolupament Sostenible de les Nacions Unides (ODS), permetran fer el seguiment dels aspectes d'innovació de les platges establerts en el marc del projecte PECT TurisTIC en família, com ara són el foment de la diversificació d'experiències i serveis entorn al públic familiar, el foment de la inclusió i dels aspectes d'igualtats, el foment de la sostenibilitat i preservació de les funcions ecosistèmiques, i l'ús de les tecnologies capdavanteres en aquests tres àmbits mencionats.\nOBJECTIUS DELS TALLER:\nAmpliar capacitats per la formulació de sistemes d'indicadors per a la gestió municipal.\nConèixer el marc dels sistemes d’indicadors existents per afrontar el repte de la gestió turística integral.\nCo-crear un conjunt d'indicadors alineats amb els Objectius de Desenvolupament Sostenible (ODS) per les platges de la Costa Daurada i les Terres de l’Ebre.\nCompartir bones pràctiques a nivell provincial de gestió sostenible de les platges.\nDurant la formació es van constituir quatre grups de treball per a realitzar un exercici de cocreació d'indicadors i es van treballar els següents criteris:\nCriteri 1: Foment de la diversitat d’usos i activitats al llarg de l’any (lleure, salud, descoberta, etc.).\nCriteri 2: Oferta d'activitats que es puguin gaudir en família.\nCriteri 3: Oferta d'activitats adaptades a la diversitat funcional.\nCriteri 4: Oferta d'una diversitat d'activitats en el lloc de l’allotjament.\nCriteri 5: Oferta d'activitats amb animacions infantils contextualitzades en l’entorn.\nCriteri 6: Oferta de propostes gastronòmiques amb valor afegit (p.e, km0) i adaptades als infants (p.e, horaris, menús, etc.).\nCriteri 7: Desenvolupament de funcions de regulació i protecció del litoral.\nCriteri 8: Diversitat d’hàbitats i d’espècies.\nCriteri 9: Mitigació del canvi climàtic.\nCriteri 10: Manteniment de la diversitat del paisatge submarí.\nCriteri 11: Provisió de recursos d’aprofitament.\nUn cop reallitzat el taller es van recollir una setantena d'indicadors entre totes les propostes i formulacions dels assistents. Aquesta informació es tractarà tècnicament per tal d'iniciar la tasca d'integració i revisió de totes les propostes d'indicadors per arribar a desenvolupar a través de la participació dels agents públics i privats dels 21 municipis de litoral de la Costa Daurada i les Terres de l'Ebre un sistema d'indicadors de Platja Innovadora que serveixi de model de referència per les nostres platges.\nPodeu veure el vídeo resum del taller en aquest enllaç:\nPodeu veure el vídeo del taller sencer en aquest enllaç:\nDesarrega't aquí: PRESENTACIÓ I RESULTATS DEL TALLER + INFORME INDICADORS\nDescarregar presentacio_taller.pdf (8.92 MB)\nDescarregar resultats_del_taller_0.pdf (846.67 KB)\nDescarregar informe_indicadors_platja_innovadora_part_3_ultima1_0.pdf (1.7 MB)\nDescarrega't aquí: DOCUMENTS DE TREBALL GRUP 1\nDescarregar suport_1_exemples_grup_1.pdf (3.35 MB)\nDescarregar suport_1_preguntes_grup_1.pdf (3.34 MB)\nDescarregar suport_2.pdf (53.96 KB)\nDescarregar suport_4.pdf (47.85 KB)\nDescarrega't aquí: DOCUMENTS TREBALL GRUP 2\nDescarregar suport_1_exemples_grup2.pdf (1.51 MB)\nDescarregar suport_1_preguntes_grup_2.pdf (3.34 MB)\nDescarregar suport_2_0.pdf (53.96 KB)\nDescarregar suport_4_0.pdf (47.85 KB)\nDescarrega't aquí: DOCUMENTS DE TREBALL GRUP 3\nDescarregar suport_1_exemples_grup_3.pdf (3.79 MB)\nDescarregar suport_1_preguntes_grup_3.pdf (3.34 MB)\nDescarregar suport_2_1.pdf (53.96 KB)\nDescarregar suport_4_1.pdf (47.85 KB)\nDescarrega't aquí: DOCUMENTS DE TREBALL GRUP 4\nDescarregar suport_1_exemples_grup_4_0.pdf (2.03 MB)\nDescarregar suport_1_preguntes_grup_4_0.pdf (3.34 MB)


Pilar Abella guanya la X Edició de la Travessi Nadant de la Platja d'Almenara\nSonia Ruiz queda en segona posició i Vicente Alonso travessa la meta en tercer lloc\nDesprés d'un any de parèntesi per la pandèmia provocada pel Covid-19 i amb totes les mesures de seguretat, aquest matí s'ha celebrat la X Travessia nadant a la Platja d'Almenara amb una participació de 108 nadadors i nadadores que han els 1.500 metres que separen l'eixida situada en les rodalies de la Gola de Queralt i la meta situada en la zona pròxima a l'aparcament del Carrer Costa del Sol de la Platja Casablanca d'Almenara.\nLa guanyadora de la prova absoluta i primera classificada femenina ha sigut Pilar Abella Molés del Club Natació Vila-real que ha completat el recorregut amb un crono de 22 minuts i 36 segons. La segona en la general i també segona femenina ha sigut Sonia Ruiz Melguizo del Vila-Swim amb un temps de 22.41. En tercera posició i primer classificat masculí absolut ha quedat Vicente Alonso Sánchez del Club Natació Morvedre.\nEl podi femení absolut l'ha completat Yaiza Saiz (3a) de l'Universitat d'Alacant, mentre que el podi masculí absolut l'han completat Francisco Manuel Ramírez Rueda (2n) del Vila-Swim i José Antonio Vega Carrillo (3r) del CN Piscis Mislata.\nQuant a la categoria local femenina la victòria ha sigut per a Andrea Catalán Fenollosa (Club Almenara Triatló), segona ha sigut Noelia Fenollosa Redondo (Club Almenara Triatló) i tercera Ana Soriano Carrascosa (independent). Pel que respecta a la categoria masculina la victòria ha correspost a David Catalán Fenollosa (Club Almenara Triatló) seguit de Vicent Chulvi Máñez (C.A. Poblats Marítims) i Javier Catalán Martínez (Club Almenara Triatló).\nD'altra banda, el dissabte se celebrarà la XXXVII Volta a Peu a la Platja Casablanca d’Almenara que estrenarà recorregut després de no celebrar-se l'any passat per la pandèmia, i les inscripcions de la qual ja s'han tancat en arribar al màxim establit en 350 participants.


Carta Fundacional o Manifest – SOS Monuments\nCarta Fundacional i Manifest\nDavant de la proliferació d’intervencions agressives en el Patrimoni Cultural de Catalunya, davant de la manca d’un debat públic i contrastat d’aquestes actuacions i davant de la desinformació i indefensió de l’opinió pública, un grup de professionals de disciplines diverses, reunits en l’Associació SOS Monuments, manifestem com a prioritàries, les següents necessitats.\n1Reconèixer els valors d’identitat històrics i artístics de l’ampli arc del Patrimoni Cultural de Catalunya: béns mobles (pintura, escultura, ceràmica, mobiliari, artesania, llibres, documents, etc.), construccions populars, arquitectura, restes arqueològiques, patrimoni industrial, jardins històrics, conjunts històrico-artístics, centres històrics, paisatges humanitzats, etc..\n2Proclamar la universalitat del Patrimoni Cultural de Catalunya, no com a propietat exclusiva dels catalans, sinó com un dret de pertinença de la humanitat. Cada generació n’és solament mera depositària de manera transitòria.\n3Obrir canals de participació a la societat, per tal de democratitzar i controlar la gestió del llegat històric i artístic del nostre país.\n4Sensibilitzar l’opinió pública en favor de la salvaguarda dels valors genuïns d’aquest Patrimoni, base de la nostra identitat col·lectiva.\n5Informar i Debatre tant sobre les propostes d’intervenció a emprendre, com sobre les actuacions realitzades als diferents àmbits; des de l’opinió pública fins a la dels especialistes i professionals, per dret irrenunciable de ciutadania.\n6Vetllar activament per la conservació dels valors ja esmentats, històrics i artístics, del Patrimoni Cultural de Catalunya, per tal de no crear falsos històrics ni reconstruccions artístiques inventades.\n7Actuar en la defensa dels béns culturals d’interès nacional, local o altre, promovent la incoació d’expedients de declaració dels mateixos, 0 bé mitjançant accions populars quan siguin necessàries.\n8Conservar al màxim el Patrimoni Cultural, en particular l’arquitectònic, amb:\nA. Mínimes intervencions estrictament necessàries.\nB. Màxima documentació, tant gràfica i fotogràfica com històrica i tècnica.\nC. Reversibilitat veritable de les intervencions\nD. Compatibilitat de materials, de tècniques i de l’estètica de les mateixes, per tal d’evitar recreacions desfiguradores de la identitat i de l’autenticitat del Patrimoni.\n9Publicitar mitjançant estudis, memòries, anàlisis crítiques i butlletins, els resultats de les intervencions dutes a terme, tant per part de les administracions com per les persones privades, per tal de difondre els exemples d’actuacions reixides.\n10Fomentar el rigor i la correcció en totes les intervencions sobre el Patrimoni Cultural, exigència de veritable competència professional i de democràtic treball interdisciplinar entre els diferents especialistes que hi intervenen.\nBarcelona, a 15 de desembre del 1997\nPrimers signants d’aquest manifest:\nHoracio Capel Sáez, geògraf i Catedràtic de Geografia Humana de la Universitat de Barcelona\nJoan Fuguet Sans, historiador i professor de l’Escola Superior de Restauració de Béns Mobles de la Generalitat de Catalunya\nXavier Garcia Pujades, periodista\nJoan-Ramon González Pérez, arqueòleg i Cap del Servei d’Arqueologia de l’Institut d’Estudis Ilerdencs\nJuan Miguel Muñoz Corbalán, historiador de l’art i professor de la Facultat de Geografia i Història de la Universitat de Barcelona\nSalvador Tarragó Cid, arquitecte i Director d’un Màster de Restauració de Monuments de la Universitat Politècnica de Catalunya\nMercè Tatjer Mir, geògrafa i professora de la Facultat de Pedagogia de la Universitat de Barcelona\nEnric Viñas Manuel, arquitecte


Equipaments públics / Notícies del barri\nEl 8 de març se celebra el Dia Internacional de les Dones. El seu significat ha anat canviant, segons els diferents moments històrics. Les primeres reivindicacions dels moviments femenins esta vinculat al de les sufragistes angleses i nortamericanes del segle XIX, que demanaven el dret de vot per les dones, o les reivindicacions de les dones obreres per la igualtat salarial durant la revolució industrial. Un fet emblemàtic va tenir lloc el 8 de març de 1911 a la fàbrica Cotton de Nova York, quan l’amo de la fàbrica va provocar la mort de 120 dones que estaven en vaga.\nA mesura que els diversos moviments feministes es consoliden i diversifiquen, sobretot entre els anys 60 i 70 del segle XX, ja no es tracta únicament de l’accés al treball o al vot, sinó que també es reivindica una igualtat de drets efectiva entre dones i homes en totes les àrees de la vida.\nL’any 1977 l’ONU reconeix el 8 de març com a Dia Internacional de les Dones, que actualment és una data simbòlica que es commemora arreu del món recordant a les precursores i sobretot, reivindicant que encara hi ha molt a fer. Des d’aleshores, diferents moviments feministes han identificat les pràctiques de sororitat i els processos d’empoderament com a eines d’organització col·lectiva que permeten enfortir la confiança i les capacitats individuals de les dones, tot afavorint el seu accés als recursos i la seva autonomia personal. Però, també, com una eina d’incidència política i de transformació social que permet desafiar les relacions de poder hegemòniques i abordar les múltiples desigualtats que ens afecten en relació al gènere, orientació sexual, classe social, edat, religió, origen nacional i/o ètnic, la diversitat funcional, etc., articulant estratègies de lluita cap a societats més justes i democràtiques.\nSi vols participar de les activitats al voltant del Dia Internacional de la Dona, pots consultar els següents portals:\nPunt d’Informació i Atenció a les Dones (PIAD) de Sarrià – Sant Gervasi\nEls PIAD són serveis municipals de proximitat que ofereixen informació, atenció i assessorament en tots aquells temes d’interès per a les dones (laborals, formatius, personals, legals, d’associacionisme femení, espais de trobada i participació, etc.) i també possibiliten l’accés a diferents recursos de la ciutat.\nCompten amb un servei d’assessorament jurídic i un servei d’acompanyament psicològic, i s’hi organitzen tallers gratuïts de diferents temàtiques: eines personals, autoestima, separacions i dols, relacions afectives i sexualitat, apoderament en temps de canvis, moviment conscient, autodefensa… També s’organitzen activitats commemoratives i de sensibilització amb perspectiva de gènere.\nEl PIAD de Sarrià – Sant Gervasi es troba a la Casa Sagnier (c. Brusi, 61).\nEl telèfon és el 93 200 26 02 i l’horari d’atenció és:\nDilluns, dimecres i divendres de 9 a 12 h i Dimarts i dijous de 16 a 19 h\nImatge Dia de la Dona 2016. Ajuntament de Barcelona\nAmb motiu del Dia Internacional de les Dones, el Districte de Sarrià – Sant Gervasi organitza o promou un ampli ventall de propostes, que van començar l’1 de març i s’allargaran durant tot el mes, més enllà dels actes de commemoració del Dia de la Dona, el 8 de març. En els equipaments públics de Sant Gervasi, hi ha una àmplia oferta de xerrades, tallers, exposicions, representacions teatrals, concerts, activitats familiars… la majoria d’activitats contemplen el lema d’aquest any: Teixint xarxes per la justícia de gènere. Una d’aquestes xerrades la va fer Alba Sotorra a la Biblioteca Sant Gervasi – Joan Maragall, el dilluns 7 de març; Sotorra és la directora de l’excel·lent documental Game Over, i va presentar el seu nou projecte Amazones, un documental sobre les Unitats de Protecció de la Dona que lluiten contra l’Estat Islàmic al nord de Síria, a la zona de Kobane. El dimecres 9, a Vil·la Florida, hi ha prevista una “trobada de dones” amb Isabel Segura, que donarà a conèixer el projecte ‘Dones de Barcelona’. A l’agenda trobareu informació de les activitats.\nEntorn d’aquesta commemoració, cada any s’atorga la Medalla de la Dona, que es farà en un acte oficial el dimecres 30 de març a les 19:45 h, al Teatre de Sarrià. Enguany s’ha atorgat el guardó a Rosa Maria Oliu, veïna del carrer de Muntaner, al barri de Galvany. Oliu va ser mestra de parvulari de l’escola Betània – Patmon i, des de la seva jubilació, s’ha mantingut activa col·laborant en diverses entitats fent programes socials, sobretot per l’empoderament de les dones emigrades. Va ser voluntària primer a l’associació Iban Batutta i actualment ho és a Diàleg de Dones. Aquesta darrera associació, fundada el 2013 és un espai de trobada i socialització per a dones immigrades. Té la voluntat de contribuir, a través del diàleg intercultural en clau femenina, a la cohesió social del barri del Raval i de la nostra ciutat. Finalment, al Centre Cívic Sarrià, hi ha al llarg del mes de març l’exposició ‘Dones de medalla’.


Data Hub Andorra | Iniciativa Actua - Invest in Andorra\nEnviat per Admin_Roger el 12 juliol, 2019 - 11:10\nEs tracta d’una plataforma dissenyada per emmagatzemar, creuar, connectar i processar dades de múltiples fonts d’informació, amb l’objectiu d’unificar i centralitzar les dades generades per diferents proveïdors com Andorra Telecom, el Departament de Mobilitat del Govern d’Andorra, Forces Elèctriques d’Andorra (FEDA), entre d’altres.\nL'objectiu principal és proporcionar un entorn amb l'última arquitectura i tecnologia per a poder executar anàlisis de dades que permetin entendre escenaris passats, presents o futurs al voltant de temes com el turisme, la mobilitat, l'urbanisme o el medi ambient. Alhora, ha de poder preveure i modelitzar l'evolució a futur per tal d'ajudar a la presa de decisions.\nS’estan desenvolupant casos d’ús de gran importància per al país. Alguns d’aquests casos són els següents:\nTurisme: Gràcies a les dades proporcionades per Andorra Telecom i d’altres que s’agregaran, es podrà desenvolupar un anàlisis en temps real de mètriques referents als turistes: nombre, segregació per països, pernoctació mitjana per turista, fidelització, zonificació, comportament, fluxos,… que permetrà millorar de forma significativa els sistemes de monitoratge i control actuals.\nMobilitat: El departament de mobilitat necessita més dades per poder conèixer detalladament l’estat actual de la xarxa de carreteres, nombre de vehicles que han transitat una carretera, recorreguts més freqüents,… Des d’Actua i gràcies a múltiples fonts de dades, es desenvoluparà conjuntament un model de mobilitat que permeti donar respostes a aquestes situacions d’incertesa.


Cozy Aurea - My Extra Home Roma Itàlia - Ofertes d'hotels amb els MILLORS DESCOMPTES EN LÍNIA\nVia Capo D'Africa 23, Colosseum i Foro Romano, Roma, Itàlia, 00184 - Veure al mapa\nMés informació sobre Cozy Aurea - My Extra Home\nBen situat a la els paisatges, els restaurants, la cultura area de Roma ciutat, Cozy Aurea - My Extra Home us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Cozy Aurea - My Extra Home asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, transport hotel/aeroport, habitació familiar, conserge.\nA més, totes les habitacions ofereixen una gran varietat de comoditats com ara aire condicionat, calefacció, aparell de televisió LCD/pantalla de plasma, nevera, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Cozy Aurea - My Extra Home és una selecció idònia per a la vostra estada a Roma.\nTots els tipus de viatgers (50) Parelles (6) Viatgers en solitari (4) Famílies amb infants petits (17) Famílies amb infants grans (13) Grups (10)


ERP modular per a PIMES\nL'ERP modular SG2 Solutions està creat per millorar la gestió de la seva empresa. L'ajudarà a automatitzar i simplificar els diferents processos crítics del seu negoci i a rendibilitzar els seus recursos. Es tracta d'un producte potent, totalment modular, personalitzable i amb milers de llicències instal·lades que avalen la seva solvència.\nEl nostre objectiu és que el programari s'adapti a les necessitats del client (i no a l'inrevés). És per això que algunes vegades caldrà adaptar funcionalitat dels mòduls estàndard per facilitar que el clients tinguin una funcionalitat específica o bé que puguin treballar d'una manera més pràctica per a ells. En aquest sentit tenim un departament de consultoria que analitzarà conjuntament amb el client quina és la millor solució per a les seves necessitats i es faran les adaptacions que calguin.\nModularitat, que permet adquirir només els mòduls necessaris\nPersonalització amb programació a mida\nFormació i suport de primer nivell\nVersions disponibles per a diversos sectors empresarials\nImplantació ràpida i molt intuïtiva